NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 1558/2008

**881a**

# Spoločná správa

**výborov Národnej rady Slovenskej republiky o výsledku prerokovania zákona z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vráteného prezidentom Slovenskej republiky na opätovné prerokovanie Národnou radou Slovenskej republiky (tlač 881) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelanie, mládež, vedu a šport ako gestorský výbor určený rozhodnutím predsedu Národnej rady Slovenskej republiky z 19. decembra 2008 č. 885 podáva Národnej rade Slovenskej republiky podľa § 79 ods.1 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vráteného prezidentom Slovenskej republiky na opätovné prerokovanie Národnou radou Slovenskej republiky (tlač 881), vo výboroch Národnej rady Slovenskej republiky v druhom čítaní.

**I.**

Národná rada Slovenskej republiky dňa 3. decembra 2008 schválila zákon, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z.. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil predmetný zákon na opätovné prerokovanie Národnou radou Slovenskej republiky. Prezident Slovenskej republiky vo svojom rozhodnutí zo 17. decembra 2008 č. 3258-2008-BA o vrátení zákona uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. V III. časti rozhodnutia o vrátení zákona prezident Slovenskej republiky navrhol, aby Národná rada Slovenskej republiky pri opätovnom prerokovaní neprijala zákon ako celok. Ďalej navrhol, že ak Národná rada Slovenskej republiky vrátený zákon opätovne schváli, treba upraviť čl. II vráteného zákona takto:

„Čl. II

Tento zákon nadobúda účinnosť 1. apríla 2009.“.

Predseda Národnej rady Slovenskej republiky rozhodnutím z 19. decembra 2008 č. 885 pridelil zákon z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 881)** na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre vzdelanie, mládež, vedu a šport.

Ako gestorský výbor určil Výbor Národnej rady Slovenskej republiky pre vzdelanie, mládež, vedu a šport a lehoty na jeho prerokovanie.

Výbory Národnej rady Slovenskej republiky v súlade s § 90 ods. 1 zákona o rokovacom poriadku Národnej rady Slovenskej republiky prerokovali návrhy prezidenta Slovenskej republiky uvedené v rozhodnutí o vrátení zákona v lehote určenej predsedom Národnej rady Slovenskej republiky. Iné výbory o zákone nerokovali.

**II.**

Výbory Národnej rady Slovenskej pri prerokovaní vráteného zákona k návrhom prezidenta Slovenskej republiky uvedené v  III. časti rozhodnutia prezidenta Slovenskej republiky o vrátení zákona Národnej rade Slovenskej republiky zaujali tieto stanoviská:

**Ústavnoprávny výbor Národnej rady Slovenskej republiky** uznesením č. 560 z 27. januára 2009 **nesúhlasil** s návrhom prezidenta Slovenskej republiky – **neprijať zákon ako celok,** uvedeným v rozhodnutí prezidenta Slovenskej republiky zo 17. decembra 2008 číslo 3258-2008-BA, **súhlasil** s pripomienkou uvedenou v III. časti rozhodnutia prezidenta Slovenskej republiky zo 17. decembra 2008 číslo 3258-2008-BA:

„Čl. II

Tento zákon nadobúda účinnosť 1. apríla 2009“

a **odporučil** zákon z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky (tlač 881) v znení zmeny uvedenej v tomto uznesení **schváliť.**

**Výbor Národnej rady Slovenskej republiky pre vzdelanie, mládež, vedu a šport** uznesením č. 137 z  22. januára 2009 **nesúhlasil** s návrhom prezidenta Slovenskej republiky – **neprijať zákon ako celok,** uvedeným v rozhodnutí prezidenta Slovenskej republiky zo 17. decembra 2008 číslo 3258-2008-BA a **odporučil Národnej rade Slovenskej republiky** zákon z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky **(tlač 881) opätovne schváliť** v pôvodnom znení s pripomienkou k Čl. II, ktorá znie:

„Čl. II

Tento zákon nadobúda účinnosť 1. apríla 2009.“.

**III.**

**Výbor Národnej rady Slovenskej republiky pre vzdelanie, mládež, vedu a šport ako gestorský výbor** na základe stanovísk výborov Národnej rady Slovenskej republiky vyjadrených v ich uzneseniach uvedených v II. časti spoločnej správy výborov Národnej rady Slovenskej republiky

**o d p o r ú č a** **Národnej rade Slovenskej republiky**

###### pripomienku uvedenú v III . časti rozhodnutia prezidenta Slovenskej republiky zo 17. decembra 2008 č. 32568-2008-BA k Čl. II, ktorá znie:

„Čl. II

Tento zákon nadobúda účinnosť 1. apríla 2009.“ **schváliť**

1. zákon z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky (tlač 881) v znení zmeny uvedenej v bode 1 v treťom čítaní **opätovne schváliť.**

**IV.**

Predmetná spoločná správa výborov Národnej rady Slovenskej republiky o výsledku prerokovania zákona z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vráteného prezidentom Slovenskej republiky na opätovné prerokovanie Národnou radou Slovenskej republiky (tlač 881a) vo výboroch Národnej rady Slovenskej republiky bola schválená uznesením Výboru Národnej rady Slovenskej republiky pre vzdelanie, mládež, vedu a šport (gestorský výbor) z 3. februára 2009 č. 148.

Týmto uznesením gestorský výbor poveril spoločného spravodajcu výborov Národnej rady Slovenskej republiky poslanca Imré Andruskóa informovať Národnú radu Slovenskej republiky o výsledku prerokovania zákona z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vráteného prezidentom Slovenskej republiky na opätovné prerokovanie Národnou radou Slovenskej republiky (tlač 881a) vo výboroch Národnej rady Slovenskej republiky.

Bratislava február 2009

**László Szigeti v. r.**

podpredseda

Výboru NR SR pre vzdelanie, mládež, vedu a šport